Návrh

NARIADENIE VLÁDY

Slovenskej republiky

z ........... 2013,

ktorým sa mení a dopĺňa nariadenie vlády Slovenskej republiky č. 46/2009 Z. z., ktorým sa ustanovujú požiadavky na aerosólové rozprašovače

Vláda Slovenskej republiky podľa § 2 ods. 1 písm. h) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 607/2004 Z. z. nariaďuje:

Čl. I

Nariadenie vlády Slovenskej republiky č. 46/2009 Z. z., ktorým sa ustanovujú požiadavky na aerosólové rozprašovače sa mení a dopĺňa takto:

1. V § 3 sa odsek 2 dopĺňa písmenami h) a i), ktoré znejú:

„h) látkou látka podľa osobitného predpisu,1)

 i) zmesou zmes podľa osobitného predpisu.1a)“.

Poznámky pod čiarou k odkazom 1 a 1a znejú:

„1) Čl. 2 ods. 7 nariadenia Európskeho parlamentu a Rady (ES) č. 1272/2008 zo 16. decembra 2008 o klasifikácii, označovaní a balení látok a zmesí, o zmene, doplnení a zrušení smerníc 67/548/EHS a 1999/45/ES a o zmene a doplnení nariadenia (ES) č. 1907/2006 (Ú. v. EÚ L 353, 31. 12. 2008) v platnom znení.

 1a) Čl. 2 ods. 8 nariadenia (ES) č. 1272/2008 v platnom znení.“.

Doterajší odkaz 1 sa označuje ako 1b.

2. V § 3 ods. 4 a § 4 písm. b) sa symbol „ε“ nahrádza symbolom „з“.

3. V poznámke pod čiarou k odkazu 2 sa citácia „Napríklad § 6 zákona č. 529/2002 Z. z. o obaloch a o zmene a doplnení niektorých zákonov v znení neskorších predpisov, § 25 a 26 zákona č. 163/2001 Z. z. o chemických prípravkoch v znení neskorších predpisov“ nahrádza citáciou „Napríklad § 5 zákona č. 119/2010 Z. z. o obaloch a o zmene zákona č. 223/2001 Z. z. o odpadoch a o zmene a doplnení niektorých zákonov v znení neskorších predpisov, § 3 a 4 zákona č. 67/2010 Z. z. o podmienkach uvedenia chemických látok a chemických zmesí na trh a zmene a doplnení niektorých zákonov (chemický zákon).“.

4. V § 4 písmeno d) znie:

„d) údaje uvedené v prílohe č. 1 bode 2.2,“.

5. Za § 5 sa vkladá § 5a, ktorý vrátane nadpisu znie:

„§ 5a

Prechodné ustanovenia k úpravám účinným od 1. decembra 2013

Aerosólové rozprašovače obsahujúce zmesi, ktoré boli klasifikované, označené a balené podľa osobitného predpisu2a) a uvedené na trh pred 1. júnom 2015, sa do 1. júna 2017 nemusia znovu označovať a baliť podľa osobitného predpisu.2b)“.

Poznámky pod čiarou k odkazom 2a a 2b znejú:

„2a) § 46 zákona č. 67/2010 Z. z.

 2b) § 4 zákona č. 67/2010 Z. z.“.

6. § 6 znie:

„§ 6

Týmto nariadením vlády sa preberajú právne záväzné akty Európskej únie uvedené v prílohe č. 2.“.

7. V prílohe č. 1 body 2.2 a 2.3 znejú:

„2.2. Označovanie

Bez toho, aby boli dotknuté požiadavky osobitného predpisu,3) musí byť každý aerosólový rozprašovač viditeľne, zreteľne a nezmazateľne označený

a) bez ohľadu na obsah:

1. výstražným upozornením H229 „Nádoba je pod tlakom: pri zahriatí sa môže
roztrhnúť“,
2. bezpečnostnými upozorneniami P210 a P251 uvedenými v tabuľke 6.2 osobitného
predpisu,4)
3. bezpečnostným upozornením P410 + P412 uvedeným v tabuľke 6.4 osobitného
predpisu,4)
4. bezpečnostným upozornením P102 uvedeným v tabuľke 6.1 osobitného predpisu,4)
 ak je aerosólový rozprašovač spotrebným výrobkom,
5. ďalšími upozorneniami o zaobchádzaní s produktom, ktoré upozorňujú
spotrebiteľov na osobitné nebezpečenstvá výrobku; ak je k aerosólovému rozprašovaču priložený samostatný návod na použitie, ten musí obsahovať uvedené upozornenia,
6. ak je aerosól podľa kritérií bodu 1.9 klasifikovaný ako „nehorľavý“, výstražným slovom „pozor“,
7. ak je aerosól podľa kritérií bodu 1.9 klasifikovaný ako „horľavý“, výstražným slovom „pozor“ a ďalšími prvkami označovania pre „horľavé aerosóly kategórie 2“ podľa osobitného predpisu,5)
8. ak je aerosól podľa kritérií bodu 1.9 klasifikovaný ako „mimoriadne horľavý“, výstražným slovom „nebezpečenstvo“ a ďalšími prvkami označovania pre „horľavé aerosóly kategórie 1“ podľa osobitného predpisu.5)

2.3. Objem kvapalnej fázy

Objem kvapalnej fázy nesmie pri 50 °C presiahnuť 90 % objemovej kapacity obalu.“.

Poznámky pod čiarou k odkazom 3 až 5 znejú:

„3) Nariadenie (ES) č. 1272/2008 v platnom znení.

4) Časť 1 prílohy IV k nariadeniu (ES) č. 1272/2008 v platnom znení.

5) Tabuľka 2.3.2 v prílohe I k nariadeniu (ES) č. 1272/2008 v platnom znení.“.

8. V prílohe č. 1 sa vypúšťa bod 2.4.

9. Názov prílohy č. 2 znie: „Zoznam preberaných právne záväzných aktov Európskej únie“.

10. V prílohe č. 2 prvý bod znie:

„1. Smernica Rady č. 75/324/EHS z 20. mája 1975 o aproximácii právnych predpisov členských štátov týkajúcich sa aerosólových rozprašovačov (Mimoriadne vydanie Ú. v. EÚ, kap. 13/zv. 2) v znení smernice č. 94/1 zo 6. januára 1994 zohľadňujúcej niektoré technické stránky smernice Rady č. 75/324/EHS o aproximácii právnych predpisov členských štátov týkajúcich sa aerosólových rozprašovačov (Mimoriadne vydanie Ú. v. EÚ, kap. 13/zv. 13), smernice 2008/47/ES z 8. apríla 2008, ktorou sa na účely prispôsobenia technickému pokroku technickému pokroku mení a dopĺňa smernica Rady č. 75/324/EHS o aproximácii právnych predpisov členských štátov týkajúcich sa aerosólových rozprašovačov (Ú. v. EÚ L 96, 9. 4. 2008) a smernice Komisie č. 2013/10/EÚ z 19. marca 2013, ktorou sa mení a dopĺňa smernica Rady 75/324/EHS o aproximácii právnych predpisov členských štátov týkajúcich sa aerosólových rozprašovačov s cieľom prispôsobiť jej ustanovenia o označovaní nariadeniu Európskeho parlamentu a Rady (ES) č. 1272/2008 o klasifikácii, označovaní a balení látok a zmesí (Ú. v. EÚ L 77, 20. 3. 2013).“.

Čl. II

Toto nariadenie vlády nadobúda účinnosť 1. decembra 2013.